Benjamin Alves

Si Benjamin Alves (namundag: Marso 31, 1989), na dating screen name iyo an Vince Saldaña asin an presenteng screen name iyo an Benjamin Alves, iyo an sarong Pilipinong aktor asin modelo sa irarom kan manehamento kan GMA Network.

Biograpiya

Kaamayi kan buhay
Namundag si Alves na Benjamin Quiambao Sapida kaidtong Marso 31, 1989, sa Guam. Si Alves iyo an pamangkin kan Pilipinong aktor na si Piolo Pascual.

Vince Saldaña (2006–2009)
Kaidtong 2006, nagpasiring si Alves sa Filipinas tanganing ibusol an karera sa pagmomodelo. Naglaog siya sa showbusiness gamit an screen name na Vince Saldaña kaidtong 2008 asin naglataw sa ABS-CBN's reality model-search competition Close-Up to Fame kun saen siya nagin sarong finalist. Dangan siya nagpirma sa VIVA asin nakua an saiyang enot na acting gig sa QTV's teen series Posh kaidtong 2007. Sa parehong taon, siya naglataw sa Viva Films siring kan Ang Cute ng Ina Mo asin Apat Dapat, Dapat Apat. He also starred on soap operas Dalawang Tisoy in RPN 9, Ysabella on ABS-CBN and Impostora on GMA Network. Apwera sa saiyang trabaho sa pagganap sa teleserye asin mga pelikula, naglataw man si Alves sa manlaenlaen na patalalastas sa TV asin mga magazines. Siya kuta na an saro sa mga cast kan L.U.V. Pow kan GMA Network alagad nagsayuma pagkatapos kan cast reboot. Binayaan ni Alves an show business kaidtong 2009 tanganing ipadagos an saiyang pag-eskwela.

Kaidtong 2012, naggradwar si Alves  na Summa cum laude sa University of Guam na igwa nin degree sa English Literature. Gikan sa press interview, sinabi niya na gusto niyang ibusol an master's degree alagad nagdesisyon siya na magtinir kaiba an saiyang karera sa showbiz.

Benjamin Alves asin an kontrata sa GMA Network (2012–ngunyan)
Naglansar giraray si Saldaña sa show business bilang si Benjamin Alves kan Mercator Model and Artist Management. Nagpirma siya nin eksklusibong kontrata sa GMA Network nin 3 pelikula asin teleserye. Opisyal siyang linansar sa Sunday variety show, Party Pilipinas kaidtong Hunyo 25, 2012, bilang iyo an pinakabàgong Kapuso star, asin man binansagan na Kapuso heartthrob. An saiyang enot na pelikula magigin sa irarom kan Regal Films asin GMA Films na igwa nin titulo na Guni-Guni piggagampanan an papel bilang si Paolo Lopez. Siya an magigin kailusyon kan aktres na si Lovi Poe. Malataw man siya sa entry kan GMA Films sa 2012 Metro Manila Film Festival, Coño Problems. Kaidtong Agosto 2012, inanunsyo si Alves bilang saro sa mga casts para sa remake kan bantog na Koreanong teleserye, Coffee Prince. Ginampanan niya an papel bilang si Errol, sarong record-producer asin salimbabaw ni Abrenica.

Kaidtong 2013, siya an nagganap sa pelikulang Sana Dati sarong Independyenteng pelikula starring TJ Trinidad, Lovi Poe asin Paulo Avelino sa irarom kan GMA Films.

Personal na buhay
Dating may relasyon si Alves sa parakanta asin aktres na si Julie Anne San Jose poon kan Mayo 2016 sagkod kan Nobyembre 2018. Kinompirma an relasyon ni San Jose kaidtong Enero 7, 2017. Solamenteng kaidtong Enero 2019, alagad, na si San Jose kinompirma sa publiko an saindang pagbulagan.

Pilmograpiya

Serye sa telebisyon

Pasale sa telebisyon

Pelikula

Toltolan